open-index/open-wikipedia-markdown huggingface dataset:
Tabula rasa

**Tabula rasa** (latin: *skrapt helle* eller *ren tavle*) er et uttrykk som i praksis kun er kjent i sin overførte betydning. Uttrykket henviser til den epistemologiske tesen om at individuelle mennesker er født uten noe medfødt eller innebygd mentalt innhold, med andre ord; «blanke», og at deres hele kunnskap er gradvis bygd opp fra deres erfaringer og sanseoppfatinger av verden rundt dem. «Å gjøre tabula rasa» er på norsk også delvis sammenfallende med begrepet «å gjøre rent bord».

Den filosofiske bruken av *tabula rasa* kan spores til Aristoteles, men for alvor til Thomas av Aquino på 1200-tallet. En annen middelalderteolog, Albertus Magnus, arbeidet med tankene omtrent samtidig. Nevnes kan også Franciscus Mercurius van Helmont og Pierre Gassendi.

Det var imidlertid John Locke som definerte *tabula rasa* til hvordan uttrykket benyttes idag, i sin bok *Essay concerning Human Understanding* i 1689. I den beskrev han hvordan først sanseinntrykk og senere empiri var det som formet og skapte et barns tankeevne. I romanen *[[Émile]]* beskriver Rousseau noe lignende, skjønt Rousseaus innfallsvinkel er at man som voksen, på grunn av barnets avhengighet av den voksne, kan forme barnet til det man vil. I forlengelsen av dette ser man debatten om arv og miljøs betydning for utviklingen menneskelige adferdsmønstre og personlighetstrekk.  

Uttrykket har også blitt overført fra de filosofisk-psykologiske områder til for eksempel politikk og informasjonsteknologi.

## I bokstavelig forstand
Den bokstavelige konkrete *tabula rasa* eksisterte i antikken. Den var en skrivetavle overtrukket av et voksbelegg. Etter at man hadde skrevet på den, kunne man overstryke overflaten og slik fullstendig fjerne teksten.
Makadamisering

**Makadamisering** etter engelsk:*Macadamization* er en veikonstruksjonsmåte. Den ble utviklet av den skotske ingeniøren John Loudon McAdam omkring 1820-tallet.

Metoden var på den tid revolusjonerende, og gjorde etterhvert slutt på at myrtråkk og steinete veier gjorde veinettet mer og mer uframkommelig store deler av året, både i Norge og resten av verden.

Metoden krevde at en startet med en vid grøft, der veien ble fundamentert med knust stein i stadig mindre størrelse jo høyere en kom fra bunnen. På begge sider av veilegemet måtte en sørge for avløpsgrøfter som måtte ha fri avrenning. For å få veilegemet kompakt, ble det brukt tunge valser. Denne metoden ble etterhvert enerådende for nye grusveier.

Med biltrafikken fulgte også støvplager. Dette ble flere steder forsøkt bekjempet med å spre olje inn i det øverste laget, mens en i Norge ofte har prøvd med salt. 

Veiene fungerte bra så lenge trafikktyngde og tetthet ikke var for stor. Grunnprinsippet med skikkelig avløp, stor stein nederst og et veilegeme som var selvdrenerende mellom stein, pukk og grus ligger fast også i dag.  Topplaget er forsøksvis blitt oljet, tjæret, sementert og asfaltert for å gi større slitestyrke for en stadig økende og tyngre transportmengde.

## Makadamisering i bygater

Gater i byene fikk brolegning av stein allerede fra 1500-årene, først av naturlig morene- eller strandstein, fra ca. 1800 av huggen stein. Siden brolegning var kostbar, ble makadamisering en utvei til billigere faste gatedekker. Byer som vokste raskt hadde sjelden råd til å brolegge gatene utenfor sentrale strøk. Nye bydeler i den raskt voksende byen Christiania måtte lenge nøye seg med makadamiserte gater, som var sølete om vinteren og støvete om sommeren, og som krevde stadig vedlikehold. Veivesenet ekperimenterte med nødløsninger som *tjæremakadamisering*, men fant til slutt løsningen som ga holdbare dekker på innfartsveier og gater utenfor sentrum. «Smaastensbrolegning» av brostein som målte 10x10x10 cm lagt i buemønster kom i bruk fra 1910. Metoden var utviklet i Tyskland og ble derfor kalt «Kleinpflaster». Dette gatedekket kostet bare 1/3 av tradisjonell brolegning og var ikke vesentlig dyrere enn makademisering, særlig når vedlikeholdkostnader ble tatt med i regnestykket. En av mange fordeler ved småsteinsbrolegning var at gammel makadamisering kunne brukes som fundament etter høvling og avretting. 

Småsteinsbrolegning i buemønster ble også brukt på sterkt trafikkerte riksveier i 1920- og 1930-årene, til dels som nødsarbeid for arbeidsløse.

## Litteratur
*Georg Daniel Barth Johnson: *Haandbog for veiofficianter*. 1839. (digitalt tilgjengelig nb.no)
*Hans Seland og Georg Daniel Barth Johnson: *Haandbog for veiofficianter – en norsk veimesters rundreise til Storbritannia og enda lenger anno 1838*. 2013.

## Se også
 
Brolegning
Neptuns måner

**Neptuns måner** er en gruppe på 14 kjente naturlige satellitter som kretser rundt planeten Neptun. De tre største er Triton, Proteus og Nereid.

Seks måner ble oppdaget av sonden Voyager 2. Av de sist oppdagete månene ble tre funnet i 2003 ved hjelp av teleskop i Chile og på Hawaii. 

Voyager fant at månen Triton fremviste et frosset område på den nordlige halvkule, og aktive geysirer i sørpolområdet. 

Nereid ser ut til å ha oval form.

## Tabell over månene

De neptunske månene er her listet etter omløpsperiode, fra kortest til lengst. Irregulære (fangede) måner er markert med farge.

## Referanser
;Noter




;Referanser


## Litteratur
;Artikler
*

*

*

*

*

*

;Nettsider
*

*

*

*
Reichspressekammer

**Reichspressekammer** var en underavdeling i Reichskulturkammer i det nasjonalsosialistiske Tyskland. Kammeret administrerte det tredje rikets mediepolitikk overfor nazistpartiets egne utgivelser og også øvrige avisutgivelser. Kontoret var ansvarlig for forsensuren av tyske aviser og for selve avisstrukturen i Tyskland.

Kammeret ble opprettet i september 1933, og to måneder senere ble det obligatorisk for alle som var forbundet med publisering å høre til Reichspressekammer. 

Kammeret definerte selv kravene for medlemskap og til å ekskludere utgivere og stenge deres aviser og tidsskrifter uten kompensasjon. 

1 473 utgivere ble ekskludert allerede det første året, og i 1936 hadde man eliminert fire femtedeler av den tyske pressen.

Max Amann, Hitlers sersjant fra første verdenskrig, var president for Reichspressekammer.

## Eksterne lenker
* Europas historie: Hitlers innenrikspolitikk
Drexel University

**Drexel University** er et privat, ikke-kommersielt universitet i Philadelphia i staten Pennsylvania i USA. Det ble grunnlagt i 1891 av filantropen Anthony J. Drexel som en praktisk læreinstitusjon. Gikk under navnet *Drexel Institute of Technology*  fra 1936, og fikk universitetsstatus som *Drexel University* i 1970.

Skolene ved *Drexel* er:
* School of Biomedical Engineering, Science and Health Systems 
* School of Education 
* School of Public Health

*Drexel* hadde i 2006 totalt 19&nbsp;882 studenter, og studier opp til doktorgradsnivå. Skolepengene var dette året på US$ 27&nbsp;650.

Mest populære fag er Business Administration (2&nbsp;188 studenter), fulgt av mekaniske ingeniørfag (651), IT-fag (499), biologi (475) og sykepleie (469).

## Referanser


## Eksterne lenker
* 
* Drexels historie
Fekting under Sommer-OL 1964

**Fekting under Sommer-OL 1964** ble arrangert fra 13. til 23. oktober 1964 i Waseda Memorial Hall i Shinjuku. 

Fekting var med på det olympiske programmet for femtende gang i Sommer-OL 1964 i Tokyo. 259 utøvere fra 30 nasjoner konkurrerte om åtte olympiske titler, tre individuelle og tre i lag for menn og en individuell og en lagkonkurranse for kvinner. Det ble fektet med kårde, sabel og florett. 

Ungarn ble beste nasjon med fire gullmedaljer. 

## Medaljefordeling

## Resultater
### Menn
#### Florett

#### Florett lag

#### Kårde

#### Kårde lag

#### Sabel

#### Sabel lag

### Kvinner
#### Florett

#### Florett lag

## Eksterne lenker
* Fencing at the 1964 Summer Olympics hos olympedia.org
* Resultater og profilside  hos sports-reference.com
Ruza (by)

**Ruza** (russisk: Руза) er en by i Moskva oblast i Russland. Den ligger ved elva Ruza (ei sideelv til elva Moskva) 100&nbsp;km vest for Moskva. Innbyggertall: 13&nbsp;516 (folketelling 2002), 14&nbsp;643 (folketelling 1989).

Ruza ble først nevnt i 1339 som en del av fyrstedømmet Zvenigorod. Den ble innlemmet i Storfyrstedømmet Moskva tidlig på 1500-tallet. Byen var en festning som forsvarte Moskva fra vest.

I landsbyen Kamenskoje, sør for Ruza, er det bevart en befestet kirke fra tidlig 1300-tall. Den er den eldste gjenværende bygningen i Moskva oblast.

## Referanser


## Eksterne lenker
* 
* Uoffisiell nettportal for Ruza
Dickinson College

**Dickinson College** er et privat, ikke-kommersielt *[[liberal arts]]*-college (høyskole) i Carlisle i delstaten Pennsylvania (USA). Det ble grunnlagt i 1773 og fikk college-status 9. september 1783, som det første college som ble opprettet etter uavhengigheten, og det 16. eldste i landet.

Grunnleggerne var Benjamin Rush, underskriver av USAs uavhengighetserklæring, og John Dickinson, presidenten i Pennsylvania. *Dickinson School of Law*, grunnlagt i 1834, ligger like ved, men ble skilt ut fra høyskolen sent på 1800-tallet. Den ble inkorporert i Pennsylvania State College i 1997 og er ikke en del av Dickinson College.

Ved Dickinson College var det 2.400 studenter i 2006, og skolepengene utgjorde US$ 35&nbsp;784, som er meget høyt i amerikansk sammenheng. 42% av søkerne slapp inn i 2007. Siden 2000 har inntaket blitt innstrammet med 20%, SAT-kravet har økt med 100 poeng, og sponsormidlene er mer enn doblet.

Undervisningen gis til bachelorgraden. Det legges spesiell vekt på internasjonal studentutveksling, og Dickinson College finansierer tolv læresteder i utlandet som har studentutveksling med høyskolen.

James Buchanan, USAs 15. president, var avgangsstudent her i 1809, mens grunnleggeren av selskapet du Pont, Alfred V. du Pont, gikk ut i 1818.

I småbyen Carlisle ligger også US Army War College.

## Rangeringer

*[[U.S. News & World Report]]* rangerte Dickinson College som nummer 37 blant liberal arts-collegene i USA i 2015, *[[Forbes]]* plasserte det på 87.-plass blant alle colleger i USA, mens *[[Washington Monthly]]* rangerte det som nr. 96 av amerikanske liberal arts-colleger i 2014.

Dickinson College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser og lenker
* Dickinson College

## Eksterne lenker
*
Ruza

**Ruza** kan vise til:

*Ruza (by) – en by i Moskva oblast i Russland
*Ruza (elv) – ei elv i Moskva oblast i Russland
Telehiv

**Telehiv** er et fenomen som forekommer i veilegemer, der vann har fått samle seg under topplaget, men høyt nok oppe til at det fryser om vinteren. Frossent vann (is) har omtrent ti prosent større volum enn flytende vann, og har ofte feilaktig vært antatt som årsak til at veien slår buler etter hvert som frosten får virke. Hovedproblemet, viser forskning (Stephen Taber: The mechanics of frost heaving), er fin sand eller leire under veidekket, der en liten iskjerne vil trekke til seg vann fra lagene rundt og etter hvert fryse til en større klump. Stephen Tabers forskning viser at en slik ekspansjon kan øke volumet med så mye som førti prosent. Eventuell asfalt på toppen vil dermed lett kunne sprekke opp. Hulrommene blir mest merkbare når veien er opptint igjen, enten det blir som slaghull eller berg-og-dalbane-effekt.

Telehiv oppstår ofte på eldre veier som er makadamisert ovenpå opprinnelige veier samt veier som ble bygd etter de opprinnelige makadamiseringsprinsippene, som var utviklet i Skottland. En ble etter hvert klar over at tykkelsen på at veilegemet ikke var tilpasset arktiske forhold.

## Nye norske veier med telehiv
Flere nye veier i Norge har fått telehiv kort tid etter åpning. Det skyldes flere forhold, bl.a. prosjekteringsfeil, underdimensjonert drenering og feil ved selve veibyggingen. Eksempler på slike veier:
*E6 Korgfjelltunnelen i Vefsn og Korgen
*E12 Umskartunnelen i Rana
*E16 Wøyen–Bjørum i Bærum
* E16 Kløfta–Nybakk i Ullensaker
*E18 Krosby–Knapstad i Indre Østfold
*Fylkesvei 17 ved Asphaugen i Steinkjer

## Se også
*Tele (jord)
*Hull i veien

## Referanser


 



## Eksterne lenker
* «Telehiv på nye norske veger – hvorfor, og hva kan gjøres for å unngå dette?»  – Statens vegvesen, februar 2012
* «Sannheten om telehiv», artikkel i *Aftenposten* 11. februar 2014
* «The mechanics of frost heaving», artikkel av Stephen Taber i *The Journal of Geology*
Sebastian Ylvenius

**Sebastian Ylvenius**, egentlig *Linus Sebastian Seyd Ylvenius* (født 16. oktober 1977 i Saltsjö-Boo), er en svensk skuespiller.
 
Ylvenius studerte ved Teaterhögskolan i Göteborg 1999-2003. 
 
## Filmografi (utvalg)
* 2006 – *[[Inte alla hästar i stallet]]*
* 2006 – *[[Beck - Gribben]] (Svensk tittel: Beck – Gamen)* (TV) 
* 2004 – *[[Winter - La det aldri ta slutt]]* – Janek Samic (TV)
* 2004 – *[[Fröken Sverige (film)|Fröken Sverige]]*
* 2003 – *[[Flamingo]]*
* 1997 – *[[Välkommen till festen]]* 
* 1996 – *[[Drömprinsen - Filmen om Em]]* 
* 1995 – *[[Tag ditt liv]]*

## Referanser


## Eksterne lenker
*
Julestjerne

**Julestjerne** (*Euphorbia pulcherrima*) er en plante som opprinnelig kommer fra Mexico, hvor den kan bli 4–5 meter høy. Aztekerne kalte den *cuetlaxochitl*, og ifølge deres tro fikk den sin karakteristiske røde farge da en gudinnes blod dryppet ned på bladene. I Norge brukes den gjerne som potteplante i julen, og den finnes i dag i variantene rosa, rød og hvit.

At planten skal være giftig er en vanlig misoppfatning. Enkelte personer kan få allergiske reaksjoner av planten. Å spise den kan medføre oppkast og diare, og plantesaft i kontakt med øynene kan forårsake midlertidig blindhet. 
 
12. desember er den nasjonale julestjernedagen i USA.

## Eksterne lenker
*
US Army War College

**United States Army War College** (USAWC) er en amerikansk militær høyskole i Carlisle, Pennsylvania. Det ligger på området til *Carlisle Barracks* som var en militær utpost i 1770-årene. Skolen er den høyeste krigsskolen i USA og utdanner militære og sivile i forskningsbasert ledelse, strategi, og internasjonale operasjoner.

*USAWC* har om lag 600 studenter, halvparten gjennom internettbasert fjernundervisning og halvparten på campus. Studiene leder fram til Mastergrad i strategiske studier.

Studentene må ha fullført Hærens stabsskole, og gjennomsnittsstudenten er en 45 år gammel oberstløytnant.

Skolen ble grunnlagt med basis i erfaringene fra Den spansk-amerikanske krigen, av forsvarsminister Elihu Root i november 1901. Høyskolen ble flyttet fra Washington, DC i 1940, og ble lokalisert i Carlisle fra 1950. 

## Tidligere studenter
* John J. Pershing,  1905
* Dwight D. Eisenhower,  1928
* George S. Patton,  1932
* William Westmoreland,  1951
* Creighton Abrams, 1953
* Alexander Haig, 1966
* Norman Schwarzkopf, 1973
* George Joulwan, 1978
* Harald Sunde, 1999

## Se også
*United States Military Academy
*National War College
*US Naval Academy
*Naval War College
*US Air Force Academy
*Air War College

## Eksterne lenker
* U. S. Army War College hjemmeside
* USAWC historie
* Strategic Studies Institute of the US Army War College
Ryōji Arai

**Ryōji Arai** (( 荒井良二 *Arai Ryōji*, født i Yamagata i Japan i 1956) er en japansk illustratør og barnebokforfatter, som bor og arbeider i Tokyo. Han har illustrert omkring 100 bildebøker med egen og andres tekst, deriblant pekebøker for de minste, eventyrbøker og poesi. 

Arai har også arbeidet med bokomslag, magasin- og reklameillustrasjon og teaterscenografi. Ryōji Arai er en av Japans mest anerkjente illustratører i dag og har mottatt flere litterære utmerkelser for arbeidet sitt, deriblant de internasjonale Bologna Ragazzi Award i 1999 og  ALMA-prisen i 2005. 

I 2009 kom hans første utgivelse på norsk, *Kaikun går på tur*, en bildebok med tekst av Hirotaka Nakagawa og malerier av Arai (oversatt av Ika Kaminka). 

Bildestilen hans er leken og humoristisk, personlig og djerv, ofte med naivistiske figurer i en rå og fri blandingsteknikk.
## Referanser


## Eksterne lenker
*
Fekting under Sommer-OL 1972

**Fekting under Sommer-OL 1972** ble arrangert fra 29. august til 9. september 1972 i Fechthalle 1 Messegelände Halle 11 & 12 og i Fechthalle 2 Messegelände Halle 20 i München. 

Fekting var med på det olympiske programmet for 17. gang i Sommer-OL 1972 i München. 299 utøvere fra 37 nasjoner konkurrerte om åtte olympiske titler, tre individuelle og tre i lag for menn samt en individuell og en lagkonkurranse for kvinner. Det ble fektet med kårde, sabel og florett.  

Ungarn ble beste nasjon med åtte medaljer, hvorav to gull.

## Medaljefordeling

## Resultater
### Menn
### Florett

#### Florett lag

#### Kårde

#### Kårde lag

#### Sabel

#### Sabel lag

### Kvinner
#### Florett

#### Florett lag

## Eksterne lenker
* Fencing at the 1972 Summer Olympics hos olympedia.org
* Resultater og profilside  hos sports-reference.com
Fortet ved ’t Hemeltje

**Fortet ved 't Hemeltje** eller **Fort het Hemeltje** er et av forsvarsverkene som hører til den nye hollandske vannlinjen. Det befinner seg i kommunen Houten i provinsen Utrecht og ligger mellom denne og byen Utrecht, like ved E311 (A27). Fortet som ble bygget i 1878-81 var beregnet for en bemanning på 258 og hadde en bestykning på ca. 34. Det er idag (2008) dels skjult av trær, noe som tidligere tjente til å kamuflere det. Navnet, som betyr noe slikt som *den lille himmelen*, knyttes også til en bondegård i området der fortet ble bygget.

Sammen med blant annet fortene ved Vechten og Rijnauwen var dette fortet en del av den fremskutte linjen som ble bygget på østsiden av byen Utrecht. Det skulle forsvare et område ved Wulvenbroekse Wetering (Houtense vlakte) som takket være at det lå høyere enn omgivelsene, ikke kunne inunderes, og dessuten forsvare jernbanelinjen mellom Utrecht og 's Hertogenbosch i Noord-Brabant.

Rundt fortet ble en vollgrav anlagt, i denne ble bastionet-caponnières bygget. Ut mot vollgraven var disse på den ene siden utstyrt med en lav jordvoll som ble dekket av en remise, og på den andre siden lå en kasematt som også ble beskyttet mot beskyting av en jordvoll. Disse kasemattene kunne nås via poterner (dekkede veier).

Fortvokterboligen har ca. 80&nbsp;cm tykke vegger, og kan forsvares. Dette var ikke vanlig, og blant de andre fortene er det kun ved Fort Everdingen at en slik bolig kan finnes.

Under den første verdenskrig ble lytteposter bygget på ringvollen, disse ble senere fjernet.

## Referanser


## Eksterne lenker
* Nationaal Project Nieuwe Hollandse Waterlinie (nederlandsk)
* Fortet ved 't Hemeltje, flybilde (nederlandsk)
* Fortet ved 't Hemeltje, flere bilder (nederlandsk)
Chloe Sullivan

**Chloe Sullivan** er en fiktiv skikkelse i TV-serien Smallville, og spilles av Allison Mack. 

Chloe er et naturtalent i journalistikk, og var reporter og redaktør i skoleavisa *The Torch*, som utgis av Smallville High School. Chloe gikk der i samme klasse som Clark Kent. Hun er i familie med Lois Lane og studerte i serien journalistikk på Metropolis universitet. Hun har også jobbet som journalist i Metropolis-avisen Daily Planet. 

Chloe har, som eneste rollefigur bortsett fra Clark Kent, vært en del av serien gjennom samtlige ti sesonger, og blir generelt sett beskrevet som selvstendig, intelligent, nysgjerrig og impulsiv. Rollefiguren ble skapt spesielt for TV-serien, men har senere også figurert i tegneseriene om Supermann. Chloe er Clarks beste venn i serien, og er en viktig del av hans utvikling fra å kun være en gårdsgutt til å begynne et liv som superhelt.
East Carolina University

**East Carolina University** er et delstatseid universitet i Greenville i delstaten Nord-Carolina, USA. Det ble grunnlagt som lærerskole i 1907, og er i dag den største campusen som inngår i systemet University of North Carolina, som omfatter alle høyskolene og universitetene i delstaten.

Studenttallet var 24&nbsp;531 ved *ECU* i 2006, da skolepengene samtidig var US$ 4&nbsp;003 for studenter fra delstaten. Det gis eksamener helt opp til doktorgradsnivå (Ph.D). fagene omfatter de klassiske basisfagene, IT, business, byggeledelse, medisin, teater og musikk.

Businesskolen *College of Business* tilbyr foruten studier, også bistand til lokale, mindre forretningsdrivende i regionen.

Biblioteket *J.Y.Joyner Library* har om lag 1,3 millioner titler, foruten dokumenter, mikrofilm, osv.

## Referanser


## Eksterne lenker
* 
* ECU College of Business
Fekting under Sommer-OL 1976

**Fekting under Sommer-OL 1976**. Fekting var med på OL-programmet for 18. gang 1976 i Montréal. Det ble konkurrert om åtte olympiske titler, tre individuelle og tre i lag for menn og en individuell og en lagkonkurranse for damer. Det ble fektet med kårde, sabel og florett.  

## Medaljer

## Herrer
### Florett

### Florett lagkonkurranse

### Kårde

### Kårde lagkonkurranse

### Sabel

### Sabel lagkonkurranse

## Damer
### Florett

### Florett lagkonkurranse

## Eksterne lenker
* Resultater og profilside  på sports-reference.com
Beck – Det tause skriket

***Beck – Det tause skriket*** er en svensk kriminal-thriller fra 2007 regissert av Harald Hamrell. Filmen handler om den svenske politietterforskeren Martin Beck og er en av en rekke filmer med Peter Haber i rollen som Beck. En annen sentral rolle spilles av Mikael Persbrandt. Karakteren Beck ble skapt av forfatterparet Sjöwall & Wahlöö.

Filmen gikk rett på DVD den 19. september 2007 og ble vist på tv i 2009.

## Handlingen
To jenter blir overkjørt av et tog en mørk høstnatt. Ble de myrdet, eller hadde de selv valgt å møte døden sammen? Når Martin Beck og hans kollegaer begynner å etterforske den ubehagelige hendelsen møter man det som tilhører hverdagen for mange unge kvinner i  dag – for å bli akseptert må man tåle høyt press, vold og trusler, noe som fører til ustabilitet og selvforakt...

## Om filmen
Filmen ble spilt inn i november/desember 2006.

## Rolleliste

## Referanser


## Eksterne lenker
*
East Tennessee State University

**East Tennessee State University** er et delstatseid universitet i Johnson City, delstaten Tennessee i USA. Det ble grunnlagt som lærerrskole i 1909. Masterstudier startet i 1929, mens akkrediteringen som universitet kom i 1967.

Studenttallet i 2006 ved *East Tennessee* var 12&nbsp;390, med skolepenger som samme år utgjorde US$ 4&nbsp;637 for studenter hjemmehørende i Tennessee. Det gis eksamener helt opp til doktorgradsnivå (Ph.D), blant annet i sykepleievitenskap. Det bygges også en tannlegeskole ved universitetet.

Skolene ved *ETSU* omfatter:
* College of Education (1909)
* Thomas Harriot College of Arts and Sciences (1941)
* College of Business (1936)
* College of Fine Arts and Communication (2003)
* College of Health and Human Performance (1930)
* College of Human Ecology (1971)
* College of Technology and Computer Science 
* School of Allied Health Sciences
* College of Nursing (1959)
* Graduate School
* The Brody School of Medicine  (1974)

Fagkretsen omfatter sykepleie, medisin, ingeniørfag, lærerutdanning, teater og musikk. Det er et lokalt sykehus – *Pitt County Memorial Hospital* – tilknyttet medisinsk fakultet.

## Referanser


## Eksterne lenker
*
Sykloheksan

**Sykloheksan** (C6H12) er et syklisk (ringformet) hydrokarbon med seks karbonatomer i ringen. Den inngår i gruppen *[[naften]]er.*

## Egenskaper
Sykloheksan er en transparent fargeløs flyktig væske med en svak lukt lignende bensin. Uløselig i vann. Mangelen på polare grupper muliggjør anvendelse som upolart aprotisk løsningsmiddel.

## Sammensetning
Sykloheksans konformasjoner er spesielt interessant, da ringen praktisk talt mangler de ringspenninger som finnes i både kortere og lengre sykloalkaner. Bindningsvinklene tilpasser seg etter karbonens orbitaler, som er sp³-hybridiserte, og blir 109,5°. Det finnes flere enn en måte å bygge en ring med vinkler i 109,5°, hvilket gir flere enn en konformasjon. Den absolutt vanligste formen kalles **stolkonformasjon**, ettersom molekylene da, med litt godvilje, ser ut som en solstol. En uvanligere form, som har høyere energi på grunn av interaksjoner mellom sidegrupper, er **båtkonformasjonen**.

Konformasjonene kan endres fritt mellom hvarandre, men holder seg til de former der minst energi trengs for å holde dem stabile. Sykloheksan har to former av stolkonformasjonen som den kan innta, imidlertid er disse konformasjoner identiske da sidegrupper ikke finnes. Å bytte konformasjon fra den ene stolformen til den andre kalles ringinversjon.

Det finnes også flere konformasjoner, såsom halvstol, men disse kan snarast ses som overgangstilstand mellom de vanligere konformasjonene.

## Bindinger
Det finnes to frie bindinger på hvert karbonatom som ikke inngår i selve ringstrukturen. I vanlig sykloheksan uten sidegrupper opptas samtlige av hydrogen. De følger dog et visst mønster: I stolkonformasjon ligger den ene av dem alltid i samme plan som ringstrukturen (**ekvatoriell** binding), mens den andre peker enten rett opp eller rett ned (**aksiell** binding). Når molekylene gjennomgår en ringinversjon, bytter bindingene oppgave; de som tidigere var ekvatorielle har nå blitt aksielle og vice versa.

Plasserer man en substituent på et hydrogenatoms plass, vil den legge seg ekvatorielt. I aksiell posisjon bygges energimessig ufordelaktige steriske interaksjoner mellom substituenten og andre aksielle grupper. Konformasjonen med substituenten i ekvatoriell retning har altså lavest energinivå og kommer til å dominere. Dog finnes hele tiden en likevektsreaksjon til den andre konformasjonen, så reaksjoner som krever substituenten i aksiell retning (eksempelvis eliminasjon) kan fortsatt skje, men langsomt.

## Produksjon
På 1990-tallet produsertes i Europa ca. 900&nbsp;000&nbsp;tonn sykloheksan per år. Verdensproduksjonen økte 1997 til mer enn 4&nbsp;400&nbsp;000&nbsp;tonn per år.

Anvendningsområdet er nesten bare som råmateriale ved produksjon av nylon. En mindre del anvendes som løsningsmiddel, bl&nbsp;a for lim.

## Se også
* Heksan

## Referanser
Harald Thune

**Harald Thune** er navnet til flere personer: 

* Harald Torfinn Thune – fylkesmann i Rogaland
* Harald Thune (musiker) – Vokalist og gitarist fra Nesodden
Anastasios Soulis

**Anastasios «Stasse» Soulis** (født 8. januar 1987 i Stockholm) er en svensk skuespiller.

Han hadde en liten birolle i det andra avsnittet av *[[Livet enligt Rosa]]*. Han liker fotball akkurat som hans karakterer i både *[[Den bästa sommaren]]* og *[[Hem ljuva hem]]*. 

Anastasios ble ved Guldbaggegallaen i 2007 nominert som Beste mannlige hovedrolle for rollen som Jonas i *[[Underbara älskade]]*.

## Filmografi (utvalg)
* 2009 – *[[Bröllopsfotografen]]*
* 2009 – *[[De halvt dolda]]* (TV-serie) - Axel
* 2009 – *[[Prinsessa|Prinsessa (film)]]* - Alex
* 2008 – *[[Les grandes personnes]]* - Magnus
* 2007 – *[[Beck - Det tause skriket]]* (Svensk tittel: Beck - Det tysta skriket)* - Fabian Bronér
* [[Filmåret 2006|2006]] – *Underbara älskade* - Jonas
* [[Filmåret 2004|2004]] – *Tre solar* - døende gutt
* [[Filmåret 2003|2003]] – *Emma och Daniel - mötet* - Daniel
* [[Filmåret 2002|2002]] – *Det brinner!* - Christoffer
* [[Filmåret 2002|2002]] – *Alla älskar Alice* - Patrik Sohlberg
* [[Filmåret 2001|2001]] – *Gryningsland* - Birgers son
* [[Filmåret 2001|2001]] – *Hem ljuva hem* - Stefan
* [[Filmåret 2000|2000]] – *Den bästa sommaren'' - Mårten

## Referanser


## Eksterne lenker
*
Christian Berg (siviløkonom)

**Christian Berg** (født 1969) er konsernsjef i Hafslund. Han tiltrådte stillingen oktober 2006 etter å ha vært visekonsernsjef og konserndirektør for økonomi og finans i Hafslund. Han gikk av i 2012. Berg arbeidet i Hafslund fra 1998. Han er utdannet siviløkonom fra Norges Handelshøyskole.

Berg har tidligere hatt stillinger i Price Waterhouse der han arbeidet med rådgivning innenfor corporate finance. Han har videre erfaring som daglig leder for investeringsselskapet Brothers AS. Berg er styremedlem i Oslo Pensjonsforsikring AS, AS Hamang Papirfabrik og har tidligere vært styremedlem i Renewable Energy Corporation ASA (REC).
## Referanser
GKS Bełchatów

**GKS Bełchatów** ble grunnlagt 1977 og begynte samme år å spille i den polske fjerdedivsionen. Det skulle ta fire år før laget rykket opp en divisjon, og det skulle ta 24 år før klubben i 1992 nådde den høyeste divisjonen i Polen. Klubben rykket så ned til 1. divisjon, men kort tid etter hentet de seg opp igjen. I år 2005 kom de tilbake til Ekstraklasa. 

## Meritter
***[[Ekstraklasa]]** :(1) 2.-plass : 2007
***Polsk Cup**: *Finalist* (2)- 1996, 1999
***Polsk Liga Cup**: *Finalist* (1): 2007
***Polsk Super Cup**: *Finalist* (1): 2007

## Kjente spillere

*  Kamil Kosowski
*  Jacek Krzynówek
*  Grzegorz Rasiak
*  Radosław Matusiak
*  Łukasz Garguła

## Eksterne lenker
* Klubbens hjemmeside
* GKS Bełchatów (90minut.pl)
John Brown

**John Brown** (født 9. mai 1800 i Torrington i Connecticut, død ved hengning 2. desember 1859 i Charles Town i Vest-Virginia) var en amerikansk abolisjonist og aktiv slaverimotstander.

## Biografi
I 1850-årene gjennomførte han og sønnene en rekke opprør og væpnede aksjoner mot slaveeiere i Midtvesten og i Appalachene – ikke minst et blodig angrep hvor fem hvite slaveeiere ble drept i Kansas i 1856. Brown selv hevdet han ikke deltok i denne massakren, men han støttet den offentlig.

Den 16. oktober 1859 brøt Brown og fire svarte menn &ndash; en av dem en rømt slave &ndash; seg inn i byen Harpers Ferrys våpenkammer i Vest-Virginia, stjal en rekke våpen og forskanset seg i forsøk på å starte et slaveopprør i området. De krevde frigivelse av de fire millioner slavene som da fantes i Sørstatene. På denne tiden utgjorde svarte ti prosent av befolkningen i byen, hvorav 150 slaver og 150 frie. 

Oberst Robert E. Lee stormet stedet etter to dager, og Brown ble dømt for oppvigleri og hengt i byen Charles Town den 2. desember. Rettssaken mot ham skapte stor debatt i samtiden. Umiddelbart før henrettelsen uttalte Brown:

:*I wish to say furthermore, that you had better – all you people at the South – prepare yourselves for a settlement of that question that must come up for settlement sooner than you are prepared for it. The sooner you are prepared the better. You may dispose of me very easily; I am nearly disposed of now; but this question is still to be settled – this negro question I mean – the end of that is not yet.*

## Galleri

Augustus Washington - John Brown - Google Art Project.jpg|Første kjente bilde av John Brown.
John Brown, The Martyr.jpg|Idealisert bilde av Brown på vei til henrettelsen.


## Referanser


## Eksterne lenker
* HF Nat Hist Park Recources, John Brown
* Find-A-Grave profile for John Brown
* ''New York History Net'', John Brown's Farm
* John Brown's pike, Kansas Museum of History
* John Brown's surveying compass, Kansas Museum of History
Country Teasers

**Country Teasers** er et britisk artpunk-band dannet i 1993. Tidlige album var preget av satiriske tekster, disharmonier og repetitive lyder.
Senere utvidet gruppen interesseområdet til flere sjangere, som rap, goth, punk, folk, disco electronica og støy. 

Frontfiguren og sangskriveren Ben Wallers’ tekster blir sammenlignet med blant andre Jonathan Swift og Bill Hicks. Tekstene utfordrer publikum med uortodokse standpunkter.

## Diskografi
### Albums
* *[[The Pastoral - Not Rustic - World of Their Greatest Hits]]* (1995, Crypt Records)
* *[[Satan Is Real Again, or Feeling Good About Bad Thoughts]]* (1996, Crypt Records)
* *[[Back to the Future, or Brideshead Revisited Revisited]]* (1998, Guided Missile)
* *[[Destroy All Human Life]]* (1999, Fat Possum)
* *[[Science Hat Artistic Cube Moral Nosebleed Empire]]* (2002, In the Red)
* *[[Secret Weapon Revealed at Last, or Full Moon Empty Sportsbag]]* (2003, In the Red)
* *[[Live Album (Country Teasers)|Live Album]]* (2005, In the Red)
* *[[The Empire Strikes Back (album)|The Empire Strikes Back]]* (2006, In the Red)

## Eksterne lenker
*
Stefan Majewski

**Stefan Majewski** (født 31. januar 1956 i Bydgoszcz) er en tidligere polsk fotballspiller, nå trener.

Han spilte 40 kamper og scoret 4 mål for . Han var en del av laget som kom på tredjeplass i VM 1982, og senere også VM 1986

Han fortsatte som trener etter at han la opp som spiller. Han trente Widzew Łódź i 2004-2006 og siden 2. oktober 2006 har han vært trener for Cracovia Kraków.

## Meritter som fotballspiller
* **1979,1980** (2) – **Polsk cupmester**  – Legia Warszawa
* VM 1982: –  3.-plass – 

## Meritter som trener
* **1999, 2000** (2): – **Polsk cupmester** – Amica Wronki (nå KKS Lech Poznan SSA)

## Referanser


## Eksterne lenker
* 
* http://www.90minut.pl:5555/kariera.php?id=1223
Blue Ridge Mountains

**Blue Ridge Mountains** er en av de parallelle stratigrafiske fjellkjedene som utgjør Appalachene i det østlige USA. Den består av granitt og noe gneis, og strekker seg opp til 2037 meter over havet.

Fjellkjeden omslutter elvedalen i Shenandoah- og Potomac-elvene, i delstatene Georgia, Sør-Carolina, Nord-Carolina, Virginia, Vest-Virginia, Maryland og Pennsylvania.

## Referanser


## Eksterne lenker
*
Le Charivari

***Le Charivari*** er et illustrert fransk satiremagasin som utkom fra 1832 til 1937. Det ble grunnlagt under regimet til kong Ludvig Filip av den republikanske journalisten Charles Philipon (1800–62), og ble raskt til et informasjonsorgan for opposisjonen. Det gjorde narr av julimonarkiet og borgerskapet.

Satiremagasinet *La Caricature* ble grunnlagt i 1830, da «borgerkongen» Ludvig Filip avløste den konservative katolikken Karl X av Frankrike på tronen, og feiret dette med opphevelse av pressesensuren. To år senere kom konkurrenten *Le Charivari* på banen, der billedkunstneren Honoré Daumier opphøyde karikaturtegning til en kunstart. Flere kjente kunstnere var tilknyttet *Le Charivari*, som Paul Gavarni (1804-66) som var bosatt i England i årene 1847-51; og fotografen og karikaturtegneren Félix Nadar.

Charles Philipon er opphavsmannen til den berømte karikaturtegningen av Ludvig Filip som pære, som tidligere hadde blitt publisert i november 1831 i *La Caricature*, et annet vittighetsblad som ble grunnlagt av Philipon. Denne tegningen ble trukket for retten, og tidsskriftet tapte. Domsavgjørelsen ble kunngjort på magasinets forside, der teksten var gjengitt pæreformet.

I november 1831 ble Philipon anklaget for å ha trykt «fornærmelser mot kongens person» i *La Caricature*, og i en stappfull rettssal takket han anklagerne for å ha sørget for å få en så farlig mann som ham selv arrestert. Han påpekte likevel at de hadde forsømt seg når de hadde glemt å arrestere alt som var pæreformet. Også pærene burde arresteres, der de hang på trærne rundt om i Frankrike, ettersom også de var lovbrytere. Retten syntes ikke dette var morsomt, og Philipon satt et halvt år i fengsel. Da han ble løslatt, gjentok han pære-spøken i *Le Charivari* året etter. Dermed var det duket for et nytt fengselsopphold. Sammenlagt satt Philipon to år i fengsel for å ha tegnet kongen som en frukt.

*Le Charivari* gikk inn i 1837, men ble husket internasjonalt, for i 1843 kom en engelskspråklig arvtaker på banen i England, *[[Punch (tidsskrift)|Punch]]* med undertittelen *The London Charivari*. Fra 1838 var en ny versjon av *La Caricature* også i omløp i Frankrike.

## Se også
* Karikatur

## Referanser
Vidoje Blagojević

**Vidoje Blagojević** (født 22. juni 1950 i Bratunac i Bosnia-Hercegovina) er etnisk serber og tidligere bosnisk-serbisk offiser og kommandant for Bratunac-brigaden i Republika Srpska. Han ble i 2007 dømt for medvirkning i Srebrenica-massakren.

Han ble arrestert i 2001 og i 2005 dømt av Det internasjonale krigsforbrytertribunalet for det tidligere Jugoslavia til 18 års fengsel for folkemord og krigsforbrytelser, særlig for sin deltagelse i Srebrenica-massakren. I ankebehandlingen i 2007 ble dommen fastsatt til 15 års fengsel.

I januar 2008 kom Blagojević til Oslo, for å sone dommen sin i Norge. Han ble løslatt i desember 2012, etter å ha sonet 2/3 av dommen.

## Referanser
Zarajsk

**Zarajsk** (russisk: Зара́йск) er en by i Moskva oblast i Russland. Den ligger på høyre bredd av elva Osiotr, en bielv til Oka, rundt 100&nbsp;km sør for Moskva.  Innbyggertall: 25&nbsp;093 (folketelling 2002), 26&nbsp;958 (folketelling 1989).

Zarajsk oppsto på 1100-tallet som landsbyen *Krasnoje* er der dermed en av de eldste byene i Moskva oblast. Landsbyen tilhørte imidlertid på den tid fyrstene i Rjazan. I 1237 ble landsbyen ødelagt av troppene til Batu Khan. Den ble gjenoppbygd på 1300-tallet under navnet *Novogorodok*. Fra 1528 og fremover ble den kalt *Nikola Zarazskijs by*, og det var ikke før først på 1600-tallet at den fikk sitt nåværende navn Zarajsk. Før 1900-tallet var byen en del av Rjazan gubernija, og byens arkitektur og dialekt synes å ligge nærmere Rjazan enn til Moskva. 

Under Storfyrstedømmet Moskva var Zarajsk en av festningene som dannet Zasetsjnaja tsjerta, en befestet linje av felte trær, barrikader, festninger og grøfter, som ble bygget av russerne som beskyttelse mot hordene av Krim- og Kazan-tatarer. I 1531 ble det bygget en kreml i stein i stedet for den tidligere trefestningen. Tatarene klarte ikke å ta festningen under sine raid i 1533, 1541 og 1570. 

Zarajsks kalksteinskreml står fremdeles, og er ganske godt vedlikeholdt. Borgen er veldig liten og har en rektangulær fasong, med bare seks tårn, hvorav to ved portene. Av Zarajsk fem kirker er den eldste St. Nikolaskatedralen, innviet i 1681.

I dag er Zarajsk et industrielt senter i distriktet, med virksomheter innen polygrafi, byggematerialer, matvarer og fottøy.

## Referanser


## Eksterne lenker
* Zarajsk nettsted (russisk)
* Fotogalleri fra Zarajsk kreml
Protvino

**Protvino** (russisk: Протвино́) er en by i Moskva oblast i Russland. Den ligger rundt 100&nbsp;km sør for Moskva og 15&nbsp;km vest for Serpukhov, på venstre bredd av elva Protva. Innbyggertall: 36&nbsp;175 (folketelling 2002).

## Historie
Byggingen av en bymessig bosetning, rundt et stort forskningslaboratorium innen høyenergi partikkelfysikk, startet i 1958, og RosAtoms *Institutt for høyenergifysikk*, IHEP (russisk: Институт физики высоких энергий &ndash; *Institut fiziki vysokikh energij*) ble åpnet her i 1965. Instituttet er kjent for partikkelakseleratoren U-70, som var den største i verden da den ble startet opp i 1967, og for annen fysikkrelatert forskning. Protvino fikk bystatus i 1989.

## Referanser


## Eksterne lenker
* 
* Institute for High Energy Physics
* Protvino /quick reference and forum/
Sjatura

**Sjatura** (russisk: Шатура) er en by i Moskva oblast i Russland. Den ligger ved innsjøen Svjatoje, 124&nbsp;km øst for Moskva.  Innbyggertall: 30&nbsp;393 (folketelling 2002), 31&nbsp;635 (folketelling 1989).

En bosetning på stedet til dagens Sjatura har vært kjent siden 1423. I 1917 startet utvinning av torvforekomster i nærheten, og i 1918 begynte byggingen av den første torvfyrte elektriske kraftstasjonen nær landsbyen *Torbejevka* (russisk: Торбеевка). I 1919 og 1920 ble det bygget ytterligere to bosetninger, *Sjaturstroj* (russisk: Шатурстрой) og *Tsjornoje Ozero* (russisk: Чёрное Озеро).  I 1928 ble alle tre bosetningene slått sammen til bosetningen Sjatura, som fikk bystatus i 1936.

## Referanser


## Eksterne lenker
*
.38 Long Colt

**.38 Long Colt** er en patron utviklet av våpenprodusenten Colt i 1875 

Forsvaret i USA adopterte patronen i 1892 og den var i tjeneste inntil 1909, da .45 ACP og Colt M1911 pistolen tok over.   

En årsak til at patronen ble faset ut var at men under den filippinsk-amerikanske krig den var i svakeste laget, den var til og med i nærkampssituasjoner ikke sikker styrke til å stanse heftige muslimske selvmordsangripere av morostammene, såkalte *[[juramentados]]*, under morokrigene på Suluøyene og Mindanao. 

## Andre navn
* .38 LC

## Se også
* .38 S&W
* .38 ACP
* .38 Special
* .38 Super
* Liste over patrontyper

## Referanser
Kasjira

**Kasjira** (russisk: Каши́ра) er en by i Moskva oblast i Russland. Den ligger ved elva Oka, rundt 115&nbsp;km sør for Moskva. Innbyggertall: 40&nbsp;100 (2005 est.), 40&nbsp;898 (folketelling 2002).

Kasjira ble først nevnt i 1356 som landsbyen *Kosjira* (russisk: Кошира). Det er imidlertid 1619 som anses som året for Kasjiras grunnleggelse. Etter å ha blitt sterkt skadet av krimtatarene i 1592 og 1596, ble byen nemlig dette året gjenoppbygget og samtidig flyttet fra venstre til høyre bredd av Oka, rundt 5&nbsp;km oppstrøms fra den gamle landsbyen.

Bystatus ble gitt i 1777.

## Referanser


## Eksterne lenker
*
Svæveru’

**Svæveru’** er et studentmannskor ved Norges handelshøyskole som ble stiftet 28. oktober 1950 . Svæveru’ har fast tilholdssted på Jalmar Ladens Mausoleum på NHH i Bergen. Koret skriver, arrangerer og fremfører kantater bestående av nye og gjerne humoristiske tekster på eksisterende melodier. Korets første verk, Hybelvertinnekantaten, ble skrevet i 1950 til ære for koristenes hybelvertinner. Siden den gang har koret opparbeidet et repertoar på over hundre kantater, hvorav nærmere 30 er i bruk i dag. Det arrangeres jevnlig revyer, jubileumsforestillinger og andre tilstelninger i regi av koret.

Koret er et kjent innslag i Bergen, blant annet under 17. mai-prosesjonen, ved byens julebord og på arrangementer og konferanser. Svæveru' har også underholdt ministere og kongelige ved flere anledninger og har blitt parodiert av komikerduoen Christian Mikkelsen og Martin Beyer-Olsen i TV-serien *[[Strømmeland]]* på NRK i 2019.

Siden 1950 har i overkant av 300 siviløkonomstudenter vært med i Svæveru’.

## Kjente medlemmer
* Jo Nesbø
* Gustav ter Jung
* Jan Mossin
* Øyvind Rafto
* Espen Selvik
* Jannik Lindbæk
* Idar Kreutzer
* Jens Frølich Holte
* Gunnar Eskeland
* Tellef Thorleifsson
* Stein Slyngstad
* Lars Marius Furu
* Jacob Mæhle
* Øistein Eriksen 

## Diskografi
;Album
* 1966 – *Svæveru’/DirMus*
* 1973 – *Oktetten*
* 1978 – *Tramp i klaveret*
* 1982 – *Nye strupetak*
* 1985 – *Siste skrik*
* 1990 – *Viking Arne*
* 1995 – *I fyr og flamme*
* 2000 – *Hardkor*
* 2005 – *Tilstanden er stabil*
* 2010 – *Siste tone er ikke truffet*
* 2015 – *Så hatten passer*
* 2021 – *Arnegeddon*

;EP-er
* 1993 – *Sitter fint i det*

## Referanser


## Litteratur
* 
* 
* 
* Svæveru’ (2005). *Svæveru’s Kantater: Bind 2*. Bergen.
* 
*  

## Eksterne lenker
* 
* Svæveru’ All Boys
Dolgoprudnyj

**Dolgoprudnyj** (russisk: Долгопру́дный) er en by i Moskva oblast i Russland. Den ligger ved Moskvakanalen, rundt 20&nbsp;km nord for Moskva. Innbyggertall: 74&nbsp;000 (2004 est.), 68&nbsp;792 (folketelling 2002), 70&nbsp;751 (folketelling 1989).

Bynavnet er avledet av det russiske «Долгий пруд», *dolgy prud* &ndash; «lang dam», etter en lang og smal dam som ligger i den nordøstre delen av byen. Bynavnet blir noen ganger uformelt forkortet til *Dolgopa*. 

## Historie
En bosetning ved navn *Vinogradovo*, beliggende på samme sted som dagens by, var kjent i hvert fall siden 1600-tallet. På 1900-tallet ble så en jernbane bygget, og i 1914 kom en jernbaneplattform på stedet. Bosetningen begynte å utvikle seg, spesielt etter at en luftskipfabrikk ble bygget der i 1931. Luftfartsingeniøren Umberto Nobile arbeidet der i fem år på 1930-tallet. I noen få år på tredvetallet ble bosetningen kalt *Dirizjablstroj* (oversatt: «luftskipbygging»).

I 1951 flyttet det berømte Moskvas Institutt for Fysikk og Teknologi til Dolgoprudnyj, og byggingen av dets nåværende universitetsområdet startet, i byens sørlige deler, inspirert av Nobelprisvinnerne Pjotr Kapitsa, Lev Landau og Nikolaj Semjonov.

Byen har nå også virksomheter innen maskinbygging, ingeniørvirksomhet og kjemisk industri. Dolgoprudnyj er også gjenstand for en omfattende utvikling med betydelig byggevirksomhet både kommersielt og innen boligbygging, på grunn av dens fordelaktige beliggenhet og som følge av økende etterspørsel etter tomter i Moskvas forsteder.

## Eksterne lenker
*
Mytisjtsji

**Mytisjtsji** (russisk: Мыти́щи) er en by i Moskva oblast i Russland. Den ligger 20&nbsp;km nordøst for Moskva, ved elva Jauza og jernbanen Moskva &ndash; Jaroslavl. Innbyggertall: 159&nbsp;900 (folketelling 2002), 154&nbsp;068 (folketelling 1989).

Byen er områdets største senter for industri (spesielt maskinbygging og våpenindustri) og utdanning. Den fikk innvilget bystatus i 1925.

Mytisjtsji er berømt for sin akvedukt, bygget på 1700-tallet etter ordre fra Katarina&nbsp;II. Det var den første vannledningen som ble bygget i Russland, for å forsyne Kreml med rent vann. 

Bosetningen *Mytisjtsji* har vært kjent siden 1460, siden 1800-tallet som *Bolsjije Mytisjtsji* (russisk: Большие Мытищи). Landsbyens historie er nært knyttet til Jauzskij-havna. Mytisjtsji var et viktig sted på skipsruten. På dette stedet ble handelsskipene dratt på hjul, ruller, eller meier, fra elva Jauza og over til elva Kljazma. Handelsmennene måtte betale en avgift for dette, og bosetningen fikk navn etter denne avgiften, som ble kalt *myt* (russisk: мыт). 

På midten av 1800-tallet var innbyggertallet i landsbyen 389.

## Eksterne lenker
* 
* Uoffisielt nettsted for Mytisjtsji
Dzerzjinskij

:*Denne artikkelen er om den russiske byen. For kommunistlederen se [[Feliks Dzerzjinskij]]*

**Dzerzjinskij** (russisk: Дзержи́нский) er en by i Moskva oblast i Russland. Den ligger ved elva Moskva, 20&nbsp;km sør for Moskva sentrum. Innbyggertall: 41&nbsp;488 (folketelling 2002).

Byens industri betår i et kraftvarmeverk, en betongfabrikk og kjemisk industri.

Byens historie er nært knyttet til Nikolo-Ugresjklosteret, som ligger midt i byen. Klosteret ble grunnlagt ca.&nbsp;1380 etter ordre fra knjaz Dmitrij Donskoj, og ble oppkalt etter St. Nikolas, som Donskoj ifølge legenden så i en drøm mens han forberedte den lange kampanjen mot Mamais horde. 

I 1938 fikk bosetningen status som bymessig bosetning, og bystatus ble innvilget i 1981.

## Eksterne lenker
*
Elvebakken (Alta)

**Elvebakken** er en bydel i Alta, og er et av byens tre hovedsentra. Den ligger ved Altaelva der den har dannet et delta før den renner ut i sjøen. På Elvebakken ligger Alta lufthavn.

Elvebakken kirke, som er en langkirke, fra 1964, ligger på en høyde over plassen, og er et kjent turistmål.  

Gamle Altagård ble brent ned da tyskerne forlot Alta, og det nåværende bygg ble bygget etter krigen og ligger på Elvebakken. 
Fram til 2005 var det hovedkvarter for Heimevernsdistrikt-17 Vest-Finnmark

## Referanser
Jérôme Kerviel

**Jérôme Kerviel** (født 1. januar 1977) er en fransk megler tidligere ansatt i banken Société Générale i Paris, kjent for å ha gjennomført uautoriserte handler som påførte banken et tap på 4,9 milliarder euro. Han ble dømt og satt i La Santé-fengselet.

## Personlig bakgrunn
Kerviel, som jobbet i en lavere stilling i organisasjonen hos Société Générale, har en utdannelse fra Universitetet i Lyon innen faget markedsoperasjoner. Han ble ansatt hos Société Générale i 2000 og arbeidet med kontrollrutiner i flere år, før han ble ansatt i derivatavdelingen i 2006.

## Svindel
### Bakgrunn
Société Générale opplyste 27. januar 2008 at de anklager Kerviel for å ha forpliktet banken til kjøp for ca. 50 milliarder euro (73,0 milliarder USD) (dette var mere enn den totale verdien av banken på tidspunktet), men etter at banken fikk gjort om alle handlene han hadde utført, satt de igjen med et tap på rundt 4,9 milliarder euro (7,16 milliarder USD) fra svindelaktig handel med futures mot aksjemarkedsindekser (*equity index*). Dette vil være det største beløp noen er etterforsket for å ha svindlet en bank for noen gang. Svindelen ble oppdaget 19. og 20. januar 2008. 

### Anmeldelse og arrestasjon
Selv om Kerviel selv ikke har tjent på hendelsen, ble både Société Générale og Kerviel ble anmeldt av aksjonærer i banken, og politiet bestemte seg for å innlede etterforsking. Banken anmeldte også Kerviel for  flere forhold, blant annet dokumentfalsk og at han har hatt ulovlig tilgang til datamateriale. Da skandalen ble kjent, forsvant Kerviel først, men ble så arrestert av fransk politi 25. januar 2008. Kerviel sine advokater sa innledningsvis at han benektet å ha gjort noe straffbart.

### Tilståelse og tiltale
Kerviel innrømmet 28. januar 2008at han hadde prøvd å skjule transaksjonene som påførte Société Générale tapet på nærmere 40 milliarder kroner. Han ble deretter tiltalt for å misbruke tillit, for alvorlig forsøk på bedrageri, for forfalskning og datakriminalitet., men senere på dagen ble han satt fri da etterforskningen avdekket at banken alt i november i 2007 ble advart av derivatbørsen Euerex og at ledelsen i banken har visst at Kerviel gikk utenfor sine fullmakter helt siden han begynte som megler i 2005. Den mest alvorlige delen av siktelsen mot ham, svindel for 40milliarder kroner ble også frafalt.

## Konsekvenser
Etter at banken solgte unna med tap i et nedadgående marked, ble det spekulert i om banken kunne være med på å skape de store fallene i internasjonale børser uken etter at de oppdaget svindelen. 

## Referanser